recursal/SuperWikiNEXT-32B huggingface dataset:
***எங்கேயும் எப்போதும்*** (*Engaeyum Eppodhum*) ஆம் ஆண்டு வெளிவந்த தமிழ்த் திரைப்படமாகும். எம். சரவணன் இயக்கத்தில் வெளிவந்த இத்திரைப்படத்தில் ஜெய், அஞ்சலி, சர்வானந்த், அனன்யா மற்றும் பலர் நடித்துள்ளனர்.

கதை
---

திருச்சியில் வேலை பார்க்கும் கதிரேசன் (ஜெய்) தன் பகுதியில் வசிக்கும் மணிமேகலை (அஞ்சலி) என்ற பெண்ணை தன் வீட்டு மொட்டை மாடியிலிருந்தே காதலிக்கிறான். சற்றே துடுக்கும், மிடுக்கும் மிகுந்த மணிமேகலையும் கதிரேசனை சில பல அலைக்கழிப்புகளுக்கு உள்ளாக்கி தன் காதலை ஒப்புக்கொள்கிறாள். விழுப்புரம் அருகில் தன் வீட்டில் உள்ளவர்களிடம் மணிமேகலையை அறிமுகப்படுத்த அழைத்துச் செல்கிறான் கதிரேசன்.

சில மாதங்களுக்கு முன் சென்னை நேர்காணலுக்கு திருச்சியிலிருந்து தனியாக வரும் அமுதா (அனன்யா) தன் துணைக்காக கௌதம் (சர்வானந்த்) என்ற அந்நியனுடன் ஒரு நாள் முழுவதும் சென்னையை சுற்ற நேரிடுகிறது. தங்களை அறியாமல் இவர்கள் இருவருக்கும் காதல் பூக்கிறது. தன் விட்டுப்போன காதலைத் தேடி அமுதா சென்னைக்கும் கௌதம் திருச்சிக்கும் சென்று ஏமாற்றமடைந்து திரும்புகின்றனர்.

இந்த நால்வரும் பயணம் செய்யும் பேருந்துப் பயணமே இத்திரைக்கதை. இந்த இரு பேருந்துகளும் விழுப்புரம் அருகே பயங்கரமாக மோதிக்கொள்ள அவ்விரு பேருந்துகளிலும் பயணம் செய்த பயணிகள் என்ன ஆயினர், கதிரேசன், மணிமேகலை வீடு போய் சேர்ந்தனரா, அமுதாவும் கௌதமும் ஒன்று சேர்ந்தனரா என்பதே திரைப்படத்தின் முடிவு.

நடிகர்கள்
---------

* ஜெய் - கதிரேசன்
* அஞ்சலி - மணிமேகலை
* சர்வானந்த் - கௌதம்
* அனன்யா - அமுதா
* வாட்சன் சக்கரவர்த்தி - ரமேஷ்
* தீப்தி நம்பியார் - பூஜா
* வினோதினி வைத்தியநாதன் - செல்வி (அமுதாவின் சகோதரி)

மேற்கோள்கள்
-----------

1. 1 2  "எங்கேயும் எப்போதும் (2011) (ஆங்கில மொழியில்)". இணையத் திரைப்படத் தரவுத்தளம். 03 சனவரி 2013 அன்று பார்க்கப்பட்டது. Check date values in: `|accessdate=` (உதவி)
2. ↑  "எங்கேயும் எப்போதும்". தின மலர் சினிமா. 03 சனவரி 2013 அன்று பார்க்கப்பட்டது. Check date values in: `|accessdate=` (உதவி)

வெளியிணைப்புகள்
---------------

* இணையதள திரைப்பட தரவுத்தளத்தில் *எங்கேயும் எப்போதும்*

| * பா
* உ
* தொ
எம். சரவணன் இயக்கிய திரைப்படங்கள் |
| --- |
| 
* *கணேஷ் ஜஸ்ட் கணேஷ்* (2009)
* *எங்கேயும் எப்போதும்* (2011)
* *இவன் வேற மாதிரி* (2013)
* *வலியவன்* (2015)
* *சக்ரவியூகம்* (2016)

 |
ஆப்கானித்தான் சனநாயகக் குடியரசின் கொடி.
**ஆப்கானித்தான் சனநாயகக் குடியரசு** என்பது 1978 முதல் 1992 வரையிலான ஆப்கானித்தான் மக்கள் சனநாயகக் கட்சியின் ஒரு கட்சி ஆட்சிமுறையின் போது இருந்த ஒரு ஆப்கான் அரசு ஆகும். இது 1987ஆம் ஆண்டு ஆப்கான் குடியரசு என பெயர் மாற்றம் செய்யப்பட்டது.

தேர்ந்தெடுக்கப்படாத சர்வாதிகாரியான முகம்மது தாவூத் கானின் அரசை சௌர் புரட்சி மூலம் நீக்கிய பிறகு இக்கட்சி ஆட்சிக்கு வந்தது. 30 ஏப்ரல் 1978ஆம் ஆண்டு அரசாங்கத்தின் தலைவராக நூர் முகம்மது தராகி பதவியேற்றுக் கொண்டார். தராகி மற்றும் சௌர் புரட்சியின் அமைப்பாளரான அபிசுல்லா அமீன் ஆகியோர் தங்களது ஆட்சியின் போது பல சீர்திருத்தங்களை அறிமுகப்படுத்தினர். அதில் முக்கியமானவை நில மற்றும் திருமணச் சீர்திருத்தங்களாகும். இஸ்லாமிலிருந்து மாறும் தங்களது கொள்கைகளைச் செயல்படுத்தினார். சமூகவுடமையை ஆதரித்தனர். கானால் அறிமுகப்படுத்தப்பட்ட சீர்திருத்தங்களான அனைவருக்கும் இலவசக் கல்வி மற்றும் பெண்களுக்கு சம உரிமை போன்ற சீர்திருத்தங்களை அமீன் விரிவுபடுத்தினார். அதிகாரத்திற்கு வந்தவுடன் தராகி மற்றும் அமீன் தலைமையிலான கல்க் பிரிவு மற்றும் பப்ரக் கர்மாலால் தலைமை தாங்கப்பட்ட பர்சம் பிரிவு ஆகியவற்றுக்கிடையே அதிகாரப் போட்டி தொடங்கியது. கல்க் பிரிவினர் இதில் வெற்றி பெற்றனர். பர்சம் பிரிவினரில் பெரும்பாலானோர் கட்சியிலிருந்து இறுதியாக ஒழித்துக் கட்டப்பட்டனர். மிக முக்கியமான பர்சம் தலைவர்கள் கிழக்கு ஐரோப்பா மற்றும் சோவியத் ஒன்றியத்திற்கு நாடு கடத்தப்பட்டனர்.

குறிப்புகள்
-----------

1. ↑  
	* பஷ்தூ: دافغانستان دمکراتی جمهوریت, Dǝ Afġānistān Dimukratī Jumhūriyat
	* Dari: جمهوری دمکراتی افغانستان‎, Jumhūri-ye Dimukrātī-ye Afġānistān
2. ↑  
	* பஷ்தூ: د افغانستان جمهوریت, Dǝ Afġānistān Jumhūriyat
	* Dari: جمهوری افغانستان‎, Jumhūrī-ye Afġānistān

மேற்கோள்கள்
-----------

1. ↑  Mark Urban (1990). *War in Afghanistan: Second Edition*. Palgrave Macmillan. பக். 10. பன்னாட்டுத் தரப்புத்தக எண்:978-0-312-04255-4.
2. ↑  "In Afghanistan, Soviets find replacing Islam with communism isn't easy". *Christian Science Monitor*. 1985-08-06. .
3. ↑  "THE AFGHAN COMMUNISTS" (PDF).
**வெள்ளை விடங்கர் கோயில்** அல்லது **ஐராவதீசுவரர் கோயில்** என்பது கிருட்டிணகிரி மாவட்டம் சூளக்கரை என்ற ஊரில் உள்ள சிவன் கோயில் ஆகும்.

தல வரலாறு
---------

இந்திரனின் வாகனமான ஐராவதம் மிகுந்த பலமும் அழகும் கொண்டது. இதனால் அது செருக்குடன் இருந்தது. அதேபோல இந்திரனும் மிகுந்த செருக்குடன் இருந்தான். சிவனின் ரிசப வாகனத்தை ஏளனமாக கருதினான். இதை உணர்ந்த சிவன் இந்திரனின் செருக்கை அடக்கி, அவனை பணியவைக்கும் பொருட்டு, ஐராவதத்தை வீழ்த்தி அதன் செருக்கழித்தார், இந்திரன் தன் அறியாமையை உணர்ந்து வருந்தி இறைவனிடம் சரண்டைந்தான். தன் வாகனத்தை இறைவனே ஏற்றருளவும் வேண்டினான். அவனது வேண்டுகோளை ஏற்று, ஐராவதத்தில் ஏறி, அதனை ஏற்றருளியபின், அதனை மீண்டும் இந்திரனுக்கே அளித்து அவனை மன்னித்தருளினார். இதனால் இத்தலத்து இறைவன் ஐராவதீசுவரர் என அழைக்கப்படுகிறார்.

கோயில் அமைப்பு
--------------

சோழர் கலைப்பாணியில் அமைந்துள்ள பழமையான இந்தக் கோயில் சிதிலமடைந்து காணப்படுகிறது, கோயிலானது தெற்கு நோக்கிய வாயிலுடன் அமைந்துள்ளது. இது கருவறை, இடைக்கட்டு என்கிற அந்தராளம், மகமண்டபம் என அமைந்துள்ளது. முகமண்டபமானது சித்திர தூண்களுடன் அழகிய வேலைப்பாடுகளுடன் அமைந்துள்ளது. இதில் உள்ள தூண்களில் இந்திரன் ஐராவதத்தில் அமர்ந்துள்ள காட்சி, வியாக்கிரபாதர் புலி உடலுடன் சிவனுக்கு பூசை செய்யும் காட்சி போன்றவை உள்ளன. இதையடுத்து மகாமண்டபம் அமைந்துள்ளது. மகாமண்டபத்தின் இடதுபுறம் அர்த்த மண்டபமும் கருவறையும் அமைந்துள்ளன. கருவறையில் ஈசன் லிங்கவடிவில் உள்ளார். சிவன் சந்நிதிக்கு அடுத்து பர்வதனி அம்மனின் கிழக்கு நோக்கிய தனிச்சந்நிதியில் உள்ளார். பிரகாரத்தில் விநாயகருக்கும், சுப்பிரமணியருக்கும் தனிச்சந்நிதிகள் உள்ளன.

கல்வெட்டுகள்
------------

இங்கு நான்கு கல்வெட்டுகள் உள்ளன. மூன்றாம் குலோத்துங்க சோழன் காலத்திய 12-13 ஆம் நூற்றாண்டு காலத்திய கல்வெட்டு ஒன்று, போசள மன்னன் வீர இராமநாதனின் 12 ஆம் ஆட்சியாண்டு கல்வெட்டு ஒன்றும், ஆட்சியாண்டும், அரசமரபும் அறிவிக்கபடாத இரு கல்வெட்டுகள் என நான்கு கல்வெட்டுகள் உள்ளன. இந்த நான்கு கல்வெட்டுகளும் இன்னும் வெளியிடப்படவில்லை. இவை *சுகவன முருகன்* உள்ளிட்ட சில கல்வெட்டு ஆய்வாளர்களிடம் கையெழுத்து பிரதிகளாக உள்ளன.

விழாக்கள்
---------

ஒவ்வொரு திங்கட்கிழமையும் சிறப்பு வழிபாடு நடத்தப்படுகிறது. சிவராத்திரியன்று நான்கு கால பூசை சிறப்புற நடத்தப்படுகிறது. சித்ரா பௌர்ணமி, கார்த்திகை தீபம் போன்ற விழாக்கள் சிறப்பாக கொண்டாடப்படுகின்றன.

அமைவிடம்
--------

சூளக்கரையானது கிருஷ்ணகிரி மாவட்டம், கல்லாவியில் இருந்து, போச்சம்பள்ளி செல்லும் வழியில் நான்கு கிலோமீட்டர் தொலைவில் அமைந்துள்ளது. சூளக்கரையில் இருந்து இக்கோயில் ஒரு கிலோமீட்டர் தொலைவில் உள்ளது.

குறிப்புகள்
-----------

1. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 134-136.
2. ↑   *த. பார்திபன், கிருஷ்ணகிரி மாவட்ட வரலாற்றுத் தடயங்கள் தொகுதி-1 ஊத்தங்கரை வட்டம்*. கிருஷ்ணகிரி மாவட்ட வரலாற்று மையம், ஒசூர். 2010 அக்டோபர். பக். 118-119.
**பொக்ரான்** என்ற நகரம் ராஜஸ்தான் மாநிலத்தில் ஜெய்சல்மேர் மாவட்டத்தின் தலைமையிடமான ஜெய்சல்மேர் நகரத்திலிருந்து ஜோத்பூர் செல்லும் சாலையில் சுமார் 110 கிலோ மீட்டர் தொலைவில் நிலை கொண்டுள்ளது. பிகானீரிலிருந்தும் பொக்ரானை அடையலாம்.

### புவியியல்

பொக்ரான் அமைந்த இடம்:26°55′N 71°55′E﻿ / ﻿26.92°N 71.92°E﻿ / 26.92; 71.92. சராசரி உயரம்:223 மீட்டர்கள்

இவ்விடம் மலைப்பாறைகளாலும், மணலாலும் சூழ்ந்துள்ளது, மேலும் சுற்று வட்டாரத்தில் ஐந்து உப்புக்கற்கள் கொண்ட வீச்சுகள் உள்ளன.

மக்கள் தொகை:(2001 ஆம் ஆண்டு நிலவரம்) 19,186, இதில் ஆண்கள் 55%. பெண்கள் 45%, படித்தவர்கள் 56%

### வரலாறு

பொக்ரான் 1440 ஆம் ஆண்டில் ராவ் மால்தேவ் உருவாக்கிய சிவந்த கல்லால் பதித்த அழகான வேலைப்பாடுகளுடன் கூடிய 'பால்கர்' என்ற ஒரு கோட்டைக்குப் பெயர் போனதாகும். இங்கு பாபா ராம்தேவ் நடத்தும் பிரபலமான குருகுலப் பள்ளிக் கூடமும் செயல்பட்டு வருகிறது. போக்ரானுக்கு மிக அருகிலேயே அமைந்துள்ள ஆசாபூர்ணா ஆலையம், கீம்வஜ் மாதா ஆலயம், கைலாஸ் தெக்ரி ஆகிய இடங்களைப் பார்வையிட சுற்றுலாப் பயணிகள் வந்த வண்ணம் உள்ளனர். பொக்ரானில் இருந்து சுமார் 3 கிலோ மீட்டர் தொலைவில் சாதல்மேர் என்ற இடம் பழம் காலத்தில் இவ்விடத்தை ஆட்சி புரிந்த மன்னர்களின் தலைநகரமாக விளங்கியது பெருமைக்குரியதாகும். அஜ்மல் தொமரும் அவர் மகன் பாபா ராம்தேவ்ஜீயும் இங்கே ஆண்டு வந்த அரசர்களில் பிரபலமானவர்கள். மார்வார் ஜோத்பூரைச் சார்ந்த சம்பாவத் என்ற ராதோர் வம்சத்தைச் சார்ந்தவர்கள் ஆட்சி புரிந்தனர். ஜைனர்கள் வழிபடும் 23 ஆவது தீர்த்தங்கரரான பார்ச்வனாதரின் ஜைன ஆலயமும் இங்கு உள்ளதனால் ஜைனர்கள் வணங்கும் ஒரு புண்ணியத்தலமாகவும் இவ்விடம் உள்ளது. சீக்கியர்கள் வழிபடும் தம்தமா சாஹிப்பின் குருத்வாரமும் புகழ் பெற்றதாகும், இங்கு குரு நானக் வந்து வழிபட்டதாக கூறப்படுகிறது.

அண்மைய வரலாறு
-------------

### பொக்ரான் அணுக்கரு வெடிப்பு பரிசோதனைத் தளம்

**Lua error in package.lua at line 80: module 'Module:Format link' not found.**

பொக்ரான் தற்பொழுது இந்திய அரசின் அணுக்கரு வெடிப்புப் பரிசோதனைத் தளமாக இயங்கி வருகிறது. 18-5-1974 அன்று இங்கு முதல் அணுககரு வெடிப்புப் பரிசோதனை (சிரிக்கும் புத்தர்) நடந்தேறியது. பிறகு 1998 ஆம் ஆண்டு மே மாதம் 11, 13 தேதிகளில் மேலும் ஐந்து பரிசோதனைகளை நிகழ்த்தியது. இது வரை ஆக்கபூர்வமான செயல்பாடுகளுக்கே பரிசோதனைகளை நடத்தியதாக அரசு கூறுகிறது.

மேற்கோள்கள்
-----------

1. ↑  ^ "Falling Rain Genomics, Inc. - Map and weather data for Pokhran"
2. ↑  ^ "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16.. Retrieved 2008-11-01.
3. ↑  உள் கட்டமைப்பு வசதியின்றி இருக்கும் போக்ரான்

‎
**ஓட்டோ வாக்னர்** எனப் பரவலாக அறியப்படும் **ஓட்டோ கொலொமன் வாக்னர்** (*Otto Koloman Wagner*) (ஜூலை 13 1841 – ஏப்ரல் 11 1918) ஒரு ஆஸ்திரியக் கட்டிடக்கலைஞர் ஆவார். இவர் வியன்னாவின் புறநகர்ப் பகுதியில் உள்ள பென்சிங் (Penzing) என்னுமிடத்தில் பிறந்தார். பெர்லின், வியன்னா ஆகிய இடங்களில் கல்வி கற்றார். 1864 ஆம் ஆண்டில் தனது முதலாவது கட்டிடத்தை, வரலாற்றியப் பாணியில் (historicist style) வடிவமைத்தார். 1880களின் நடுப்பகுதியிலும் இறுதியிலும், ஜெர்மனி, சுவிட்சர்லாந்து, பிரான்ஸ் என்னும் நாடுகளைச் சேர்ந்த சமகாலக் கட்டிடக்கலைஞர்களைப் போல் இவரும் கட்டிடக்கலைசார் இயல்பியத்தின் (Architectural Realism) ஆதரவாளராக இருந்தார். இந்தக் கோட்பாடு தொடர்பான நிலைப்பாட்டினாலேயே அவர் வரலாற்று வடிவங்களில் தங்கியிருப்பதை மட்டுப்படுத்தக் கூடியதாக இருந்தது. 1894 ஆம் ஆண்டில் வியன்னா நுண்கலை அக்கடமியில், கட்டிடக்கலைப் பேராசிரியர் ஆனபோது, வரலாற்றியக் கட்டிடக்கலைக்கு எதிரான அவரது நிலைப்பாடு மேலும் வலுப்பெற்றிருந்தது.

வெளி இணைப்புகள்
---------------

விக்கிமீடியா பொதுவகத்தில்,  
 ***ஓட்டோ வாக்னர்***   
என்பதின் ஊடகங்கள் உள்ளன. 

* ஓட்டோ வாக்னர் அருங்காட்சியகம், வியென்னா பரணிடப்பட்டது 2007-02-27 at the வந்தவழி இயந்திரம்
* Great Buildings Online
* Images of several Wagner buildings
* Majolica House in Vienna by Otto Wagner பரணிடப்பட்டது 2007-09-30 at the வந்தவழி இயந்திரம் (with drawings and photos)
* (செருமன் மொழி) *Einige skizzen 1*, வியென்னா, 1905.
* (செருமன் மொழி) *Einige skizzen 2*, வியென்னா, 1905.
* (செருமன் மொழி) *Einige skizzen 3*, வியென்னா, 1905.
**உணவுக்குழலிய விழுங்கற்கடுமை** (Esophageal dysphagia) என்பது உணவுக்குழாயின் உடல் பாகத்தில் அல்லது கீழ்க் கள இறுக்கியில் இயக்கக் குறைபாடுகள் ஏற்படும் பட்சத்தில் உண்டாகும் விழுங்கற்கடுமையாகும்.

நோய்க்குறிகள்
-------------

உணவு விழுங்கியதன் சில செக்கன்களின் பின்னர் மார்பெலும்பின் பிற்பகுதியில் உணவு உணவு தடைப்பட்டு உள்ளதென நோயாளி சுட்டிக்காட்டுவார். திண்ம மற்றும் நீர்ம உணவுப்பொருட்கள் உட்கொள்ளல் சிக்கலெனின் அது பெரும்பாலும் உணவுக்குழாயின் அசையும் ஆற்றல் இழப்பினால் ஏற்பட்டுள்ளது எனக் கருதலாம். விழுங்கற்கடுமை திண்ம உணவுக்கு மட்டுமெனில் அது பெரும்பாலும் பொறிமுறைத் தடையாலாகும், இதன் பின்னர் விழுங்கற்கடுமை தொடர்ச்சியாக உள்ளதா அல்லது இடைக்கிடையே வந்து போகின்றதா என்பது அறியப்படல் அவசியமாகின்றது. இடைக்கிடையே ஏற்படும் விழுங்கற்கடுமை உணவுக்குழாய் இறுக்கம் அடைவதால் உண்டாகும். தொடர்ச்சியான விழுங்கற்கடுமையானது, உணவுக்குழாய் தசை தளராமை (achalasia), இசுகெளிரோடேர்மா (scleroderma) போன்ற சந்தர்ப்பங்களில் உண்டாகின்றது, இதன்போது நெடுங்கால நெஞ்செரிவு, பின்னோட்டம், சுவாசச் சிக்கல்கள், எடை குறைவு என்பன ஏற்படுகின்றன. தொடர்ச்சியான விழுங்கற்கடுமைக்கு உணவுக்குழாய்க் காயவடுக்களும் உணவுக்குழாய்ப் புற்றுநோயும் ஒரு காரணமாகும்.

அறுதியிடல்
----------

அகநோக்கி மூலம் உணவுக்குழாய் நோக்கப்படுகின்றது. உணவுக்குழாய் அழற்சி இருந்தால் உணவுக்குழாய்க் காயவடுக்கள் ஏற்பட்டிருக்கும். இதன்போது உயிரகச்செதுக்கு மூலம் ஆராய இழையங்கள் எடுக்கப்படுகின்றன.

மேற்கோள்கள்
-----------

1. ↑  "Evaluation and Treatment of Swallowing Impairments - April 15, 2000 - American Academy of Family Physicians". 2008-08-19 அன்று மூலம் பரணிடப்பட்டது. 2008-10-05 அன்று பார்க்கப்பட்டது.

---

| * பா
* உ
* தொ
நோய் உணர்குறிகளும் அறிகுறிகளும்: சமிபாட்டுத்தொகுதியும் வயிறும் (R10–R19) |
| --- |
| மனித இரையகக் குடலியவழி | 

|  |  |
| --- | --- |
| மேல் இரையகக் குடலியவழி | குமட்டல்/வாந்தி **·**  நெஞ்செரிவு **·**  விழுங்கற்கடுமை (வாய்த்தொண்டை, உணவுக்குழலிய)வாய் துர்நாற்றம் |
| கீழ் இரையகக் குடலியவழி | *வாயு*: வயிற்றுப்புசம் **·**  வயிற்றுப் பொருமல் **·**  வயிற்று உப்புசம் **·**  ஏப்பம் **·**  காற்றேற்ற உப்பல்
*மலம்*: மலமொழுக்கு  **·**  (வயிற்று) அளைச்சல்
*குருதி:* மறை மலக்குருதி
வயிற்றுப்போக்கு
காற்பந்துக்குறி |

 |
| துணைச் சமிபாட்டுச் சுரப்பிகள் | கல்மண்ணீரல் பெருக்கம்/கல்லீரல் பெருக்கம்  மஞ்சள் காமாலை |
| வயிற்று இடுப்புக்குழி | வயிற்று நீர்க் கோர்ப்பு |
| வயிறு – பொது | வயிற்றுவலி (கடும் வயிறு, சூலை)
மண்ணீரல் பெருக்கம்
வயிற்றுக்கா **·**  வயிற்றுப் பொருண்மை **·**  விடுதொடுகை வலி
இடமாறும் மந்தவொலி **·**  பிதுங்கு மருங்குல் **·**  குட்டைக் குறி |
| 

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
| 
M: DIG
 | 
anat(t, g, p)/phys/devp/cell/enzy
 | 
noco/cong/tumr, sysi/epon
 | 
proc, drug(A2A/2B/3/4/5/6/7/14/16), blte
 |

 |

 |
**உண்ணிமேனன்**  (*Unni Menon*; மலையாளம்: ഉണ്ണിമേനോൻ) ஓர் தென்னிந்தியத் திரைப்படப் பாடகர். 500க்கும் மேலான திரைப்பாடல்களை தமிழ், மலையாளம், தெலுங்கு மொழிகளில் பாடியுள்ளார். துவக்கத்தில் நன்கு அறியப்படாத பாடகராக இருந்து வந்த உண்ணிமேனனுக்கு 1992ஆம் ஆண்டு வெளிவந்த ரோஜா திரைப்படத்தில் அவர் பாடிய "புது வெள்ளை மழை" என்ற பாடல் திருப்புமுனையாக அமைந்தது. ஏ.ஆர்.ரகுமானின் பல படங்களில் பாடியுள்ளார்.

இளமை வாழ்க்கை
-------------

உண்ணி மேனன் 1957 ஆகத்து 12 அன்று கோவில் நகரமான குருவாயூரில் வி.கே.எஸ்.மேனன் மற்றும் மாலதி தம்பதியினருக்கு மகனாகப் பிறந்தார்.குருவாயூரிலும் பாலக்காட்டிலும் கல்வி கற்று பாலக்காட்டின் அரசு விக்டோரியா கல்லூரியில் இயல்பியலில் பட்டம் பெற்றார். இளமையில் இசையில் பெருநாட்டம் காட்டிய உண்ணிமேனன் பள்ளி மற்றும் கல்லூரியில் படிக்கும்போதே பல இசைப்போட்டிகளில் விருதுகள் வென்றுள்ளார்.

மேற்கோள்கள்
-----------

1. ↑  "The Hindu : Metro Plus Chennai : A melodious journey". *web.archive.org*. 2008-12-03. 2008-12-03 அன்று மூலம் பரணிடப்பட்டது. 2021-12-31 அன்று பார்க்கப்பட்டது.
2. ↑  அதிகாரபூர்வ வலைத்தளத்தில் வாழ்க்கை வரலாறு

மேலும் பார்க்க
--------------

* தமிழ்த் திரைப்படப் பாடகர்களின் பட்டியல்
**த பிளாக் சுவான்: தி இம்பேக்ட் ஆப் தி ஐலி இம்பிராபபிள்** (*The Black Swan: The Impact of the Highly Improbable*) என்பது நாசிம் நிக்கோலசு தேலபு என்ற அறிஞர் எழுதிய நூல் ஆகும். இதனை ஏப்ரல் 17, 2007 அன்று ரேண்டம் ஹவுஸ் வெளியிட்டது. சில வகை அரிதான மற்றும் கணிக்க முடியாத நிகழ்வுகளின் தீவிர தாக்கம் குறித்தும் அவை நடந்து முடிந்த பிறகு இந்த நிகழ்வுகளுக்கு எளிமையான விளக்கங்களை அளிக்கும் மனிதர்களின் முனைவு குறித்தும் இந்நூல் கவனம் செலுத்துகிறது. நூல் வெளி வந்த காலம் தொட்டு இந்தக் கோட்பாடு காரணக் கோட்பாடு என்று அறியப்படுகிறது.

இந்நூல் அறிவு, அழகியல் மற்றும் வாழ்க்கை முறைகளைப் பற்றி பேசுகிறது. இவற்றை விளக்க புனைவுக் கூறுகளையும் பயன்படுத்துகிறது. மேலும், கோட்பாடுகளை விளக்க தேலபு தன் வாழ்க்கையில் இருந்தும் அடிக்கடி நிகழ்வுகளைப் பகிர்கிறார்.

நூலின் முதல் பதிப்பு 2007 இல் வெளிவந்து வணிக ரீதியில் வெற்றி பெற்றது. இது நியூ யார்க் டைம்ஸ் முன்னணி விற்பனைப் பட்டியலில் 36 வாரங்கள் இருந்தது. இரண்டாவது விரிவுபடுத்தப்பட்ட பதிப்பு 2010 இல் வெளிவந்தது. இந்நூல் *இன்செர்டோ (Incerto)* என்ற பெயரில் நிச்சயமற்ற நிலையைப் பற்றி அவர் எழுதிய நான்கு தொகுதி மெய்யியல் கட்டுரைகளின் ஒரு பகுதியாகும். இத்தலைப்பில் பின்வரும் நூல்கள் உள்ளன:*ஆண்டிபிராகிள்* (2012), *த பிளாக் சுவான்* (2007-2010), *ஃபூல்டு பை ரேண்டம்னஸ்* (2001) மற்றும் *தெ பெட் ஆஃப் புரோகிரஸ்டசு* (2010-2016).

மேற்கோள்கள்
-----------

1. ↑  "Taleb Outsells Greenspan as Black Swan Gives Worst Turbulence". *Bloomberg*. March 27, 2008. .
2. ↑
| * பா
* உ
* தொ
நார்வே போர்த்தொடர் |
| --- |
| வெசெரியூபங்  – டுரோபாக் கடற்கால்வாய் – மிட்சுகோகென் – டூம்போசு  – நம்சூசு  – ஓண்டலசுநசு – எக்ரா  – வின்யசுவிங்கன்  – நார்வீக் – ஆல்ஃபபெட் – ஜூனோ  – கிராத்தங்கன் |

**கிராத்தங்கன் சண்டை** (*Operation Alphabet*) என்பது இரண்டாம் உலகப் போரின் போது நார்வேயில் நடைபெற்ற ஒரு சண்டை. நார்வே போர்த்தொடரின் ஒரு பகுதியான இதில் நார்வீஜியப் படைகள் ஜெர்மானியக் கட்டுப்பாட்டிலிருந்த நார்வீக் நகரை மீட்க முயன்று தோற்றன. 

நார்வீக் நார்வேயின் வடபகுதியில் உள்ள ஒரு துறைமுக நகரம். அப்பகுதியில் இருந்த ஒரே உறையாத் துறைமுகம் அது ஒன்று தான். அதன் வழியே சுவீடன் நாட்டில் வெட்டியெடுக்கப்படும் இரும்புத் தாது நாசி ஜெர்மனிக்கு ஏற்றுமதி செய்யப்பட்டு வந்தது. எனவே ஜெர்மனி நார்வே மீது படையெடுத்த போது நார்வீக்கைக் கைப்பற்றுவது அதன் முக்கிய இலக்குகளுள் ஒன்றாக இருந்தது. ஏப்ரல் 10ம் தேதி நார்வீக்கை ஜெர்மானியப் படைகள் கைப்பற்றின. நார்வீக்கை மீண்டும் கைப்பற்ற நேச நாட்டுப் படைகளும் நார்வீஜியப் படையும் தொடர்ந்து முயன்றன. அதன் ஒரு பகுதியாக நார்வீக் அருகேயுள்ள கிராத்தங்கன் என்ற இடத்தை ஏப்ரல் 23ம் தேதி தாக்கினர். இரு நாட்கள் நடைபெற்ற இத்தாக்குதலை ஜெர்மானியப்படைகள் முறியடித்துவிட்டன. இறுதிவரை நார்வீக் நகர் ஜெர்மானியர் வசமே இருந்தது.
கனெக்டிகட்டிற்கும் (வட எல்லை) நீள் தீவிற்கும் (தெற்கு எல்லை) இடையே அமைந்துள்ள நீள் தீவு இடைக்கடல் இளஞ்சிவப்பில் குறிக்கப்பட்டுள்ளது.
**நீள் தீவு இடைக்கடல்** (*Long Island Sound*) அத்திலாந்திக்குப் பெருங்கடலின் ஓர் கயவாய். இதன் வட எல்லையாக அமெரிக்க மாநிலம் கனெடிகட்டும் தென் எல்லையாக நியூ யோர்க் மாநிலத்தின் நீள் தீவும் உள்ளன. மேற்கு தெற்காக இந்த இடைக்கடல் நியூ யோர்க் நகரின் கிழக்கு ஆற்றில் தொடங்கி நீள் தீவின் வடக்கு கடற்கரையோரமாக பிளாக் தீவு இடைக்கடல் வரை 110 mi (180 km) நீளத்திற்கு அமைந்துள்ளது. துணையாறுகளின் கலப்பினால் பெறும் நன்னீரும் கடலிலிருந்து பெறும் உவர்நீரும் கலவையாக உள்ள நீள் தீவு இடைக்கடல் மிக அதிகமாக 21 mi (34 km) அகலமும் 65 முதல் 230 அடிகள் (20 முதல் 70 m) ஆழமும் கொண்டுள்ளது.

இரவில் நீள் தீவு இடைக்கடல், விண்வெளியிலிருந்து

மேற்கோள்கள்
-----------

1. ↑  "Long Island Sound Region at Night: Image of the Day". National Aeronautics and Space Administration. 2013-09-30.

வெளியிணைப்புகள்
---------------

விக்கிமீடியா பொதுவகத்தில்,  
 ***நீள் தீவு இடைக்கடல்***   
என்பதின் ஊடகங்கள் உள்ளன. 

* What Makes Long Island Sound So Special? - EPA website
* Soundkeeper - non-profit preservation group
* Long Island Sound Foundation - non-profit preservation group
* Cross-Sound Cable - official CSC website
* *Human Nature* - *New York Times* series on Long Island Sound
* Ellen Thomas - Wesleyan University Research on the Eutrophication of Long Island Sound
* SeagrassLI - LIS eelgrass restoration and monitoring
* Fraudwater - Information on Shell Oil Broadwater campaign
**சிர்கோனியம்(III) புரோமைடு** (*Zirconium(III) bromide*) என்பது ZrBr3 மூலக்கூற்று வாய்ப்பாட்டுடன் கூடிய ஒரு கனிம வேதியியல் சேர்மமாகும்.

தயாரிப்பு
---------

தைட்டானியம், சிர்க்கோனியம் மற்றும் ஆஃபினியம் ஆகியவற்றின் கிட்டத்தட்ட அனைத்து மூவாலைடுகளும் அவற்றின் உலோகத்துடன் தொடர்புடைய நான்காலைடு சேர்மத்தை உயர் வெப்பநிலை ஒடுக்க வினைக்கு உட்படுத்தி குறைப்பதன் மூலம் தயாரிக்கப்படலாம். முழுமையற்ற வினையும் அதிகப்படியான உலோக மாசுபடுதலும் பெரும்பாலும் நிகழ்கிறது.

மற்ற குழு 4 மூவயோடைடுகளைப் போலவே, சிர்க்கோனியம் (IV) புரோமைடுடன் சிர்கோனியம் உலோகத்தை சேர்த்து வினை கலவையை உயர் வெப்பநிலை ஒடுக்க வினைக்கு உட்படுத்தி குறைப்பதன் மூலம் சிர்கோனியம்(III) புரோமைடை தயாரிக்கலாம். 

3 ZrBr4 + Zr → 4 ZrBr3
அலுமினியம் மூப்புரோமைடுடன் ஏதேனுமொரு சிர்கோனியம்(III) கரைசலைச் சேர்த்து சிர்கோனியம்(III) அயோடைடை படிகமாக்குவது ஒரு மாற்று தயாரிப்பு முறையாகும். சிர்கோனியம் (IV) புரோமைடின் எளிதுருகும் கரைசலை நீர்ம அலுமினியம் மூப்புரோமைடு கரைசலைச் சேர்த்து 230-300 பாகை செல்சியசு வெப்பநிலைக்குச் சூடுபடுத்துவதன் மூலம் தேவையான மேற்கூறிய கரைசல் தயாரிக்கப்படுகிறது.

கட்டமைப்பு மற்றும் பிணைப்பு
---------------------------

சிர்கோனியம்(III) புரோமைடு d 1 உலோக அயனி Zr 3+ அயனிக்கு எதிர்பார்த்ததை விட குறைவான காந்தத் தருணத்தைக் கொண்டுள்ளது, இதனால் மிகக் குறைவான Zr-Zr பிணைப்பு கொண்டதாக உள்ளது.

சிர்கோனியம்(III) புரோமைடின் படிக அமைப்பு, Zr 3+ அயனிகளால் ஆக்கிரமிக்கப்பட்ட எண்முக இடைவெளிகளில், மூன்றில் ஒரு பகுதி அயோடைடு அயனிகளின் அறுகோண நெருக்கப் பொதிவு கட்டமைப்பை அடிப்படையாகக் கொண்டது. இந்த அமைப்பு சமமற்ற இடைவெளி கொண்ட உலோக அணுக்களுடன் முகப்-பகிர்வு {ZrI 6 } எண்முக இணையான சங்கிலிகளைக் கொண்டுள்ளது. Zr-Zr பிரிப்பு 3.17 Å மற்றும் 3.51 Å அளவுகளுக்கு இடையில் மாறி மாறி வருகிறது. 

ZrCl 3, ZrBr 3 மற்றும் ZrI 3 ஆகியவை β-TiCl 3 கட்டமைப்பிற்கு மிகவும் ஒத்த கட்டமைப்புகளை ஏற்றுக்கொள்கின்றன. அனைத்து மூன்று ZrX 3 சேர்மங்களின் கட்டமைப்பிலும் உலோக-உலோக அச்சில் எண்முகத்தின் சிறிதளவு நீட்சி உள்ளது. உலோக-உலோக விலக்கல் பண்பு இதற்கு காரணமாக இருக்கலாம். ஆனால் இந்நீட்சி குளோரைடில் மிகவும் அதிகமாகவும் , புரோமைடில் மிதமானதாகவும் அயோடைடில் மிகக் குறைவாகவும் காணப்படுகிறது.

மேற்கோள்கள்
-----------

1. 1 2 3 4  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth–Heinemann. பக். 965. பன்னாட்டுத் தரப்புத்தக எண்:0080379419.
2. ↑  Larsen, E. M.; Moyer, James W.; Gil-Arnao, Francisco; Camp, Michael J. (1974). "Synthesis of crystalline zirconium trihalides by reduction of tetrahalides in molten aluminum halides. Nonreduction of hafnium". *Inorg. Chem.* **13** (3): 574–581. doi:10.1021/ic50133a015.
3. 1 2 3  Larsen, Edwin M.; Wrazel, Julie S.; Hoard, Laurence G. (1982). "Single-crystal structures of ZrX3 (X = Cl−, Br−, I−) and ZrI3.40 synthesized in low-temperature aluminum halide melts". *Inorg. Chem.* **21** (7): 2619–2624. doi:10.1021/ic00137a018.

| * பா
* உ
* தொ
 சிர்க்கோனியம் சேர்மங்கள் |
| --- |
| சிர்க்கோனியம் (II) | 
* ZrB2
* ZrH2
* ZrSi2

 |
| சிர்க்கோனியம் (III) | 
* ZrN
* ZrCl3
* ZrI3
* ZrBr3

 |
| சிர்க்கோனியம் (IV) | 
* ZrBr4
* ZrC
* ZrCl4
* ZrF4
* ZrI4
* ZrOCl2
* Zr(OH)4
* ZrO2
* ZrS2
* Zr(CH3COO)4
* Zr(SO4)2
* ZrSiO4
* Zr(WO4)2
* C72H140ZrO8C

 |
**பன்வாரி தேவி**, ராஜஸ்தான் மாநிலத்தை சேர்ந்த பெண்மணி. அவர் பாலியல் கொடுமைக்கு ஆளாக்கப்பட்டு, அதன் பின் நடைபெற்ற வழக்கு தேசிய,சர்வதேச அளவில் பரவலாக ஊடகங்களின் கவனத்தை ஈர்த்தது.

வாழ்க்கை வரலாறு
---------------

இவர் குயவர் வகுப்பை சேர்ந்தவர். அரசு நடத்திவரும் பெண்கள் முன்னேற்ற திட்டத்தில் அடிமட்ட ஊழியராக பணி புரிந்துவந்தார். நிலம், நீர், கல்வி, சுகாதாரம் போன்ற பொது நல விஷயங்களுக்காக உழைத்தார். குழந்தைத் திருமணங்களைத் தடுப்பதிலும் அவர் முனைந்து பணி புரிந்தார்.

பாலியல் கொடுமை
--------------

பழைய வழக்கங்களில் ஊறிப்போயிருந்த அந்த கிராம மக்களை இது சீற்றமுற வைத்தது. ஒரு நாள் பன்வாரி தேவி தன் கணவருடன் நிலத்தில் வேலை செய்துக்கொண்டிருந்தபோது, அக்கிராமத்தை சேர்ந்த ஐந்து பேர் பன்வாரி தேவியின் கணவரைக் கட்டிப்போட்டு பன்வாரி தேவியை பாலியல் கொடுமைக்கு உட்படுத்தினார்கள். பன்வாரி தேவி காவல் துறையிடம் புகார் கொடுத்தார். வழக்கு நடந்தது. பின் தள்ளுபடி ஆனது.
*மனைவிக்கு இந்தக் கொடுமை நடப்பதை எந்த கணவனும் பார்த்துகொண்டிருக்கமாட்டான், கீழ் சாதி பெண்ணை மேல் சாதி ஆண்கள் பாலியல் கொடுமைக்கு உள்படுத்தினார்கள் என்பது நம்ப முடியாதது* என்று மாவட்ட நீதிமன்றம் காரணம் கூறியது.

வழக்கு
------

பெண்களும் ,பெண்களுக்காக பாடுபடும் அரசு சாரா நிறுவனங்களும் ஒன்று சேர்ந்து இந்திய அரசியல் சாசனத்தின் ஷரத்து 32 இன் படி ஒரு பேராண்மை மனு தாக்கல் செய்தன. விசாகா என்ற நிறுவனமும் மனுதாரர்களில் ஒன்று.பணி புரியும் இடங்களில் பெண்களுக்கு பாதுகாப்பு இல்லை என்றும், இது பாலியல் சமத்துவம் பற்றியது என்றும் இது வாழும் உரிமை பற்றியது என்றும், சுதந்திரம் பற்றியது என்றும் சட்டத்தின் வழிமுறைகள் போதுமானதாக இல்லை என்றும், ஆகையால் இந்த சமூக அவலத்தை அகற்ற வேண்டும் என்றும் அதற்கு தேவையான மாற்று வழிமுறை வகுக்க வேண்டும் என்றும் இந்த மனு கோரியது.

உடன்பாடு
--------

1994 ல் குற்றம் சாட்டப்பட்டவர்கள் பன்வாரி தேவியிடம் உடன்பாட்டுக்கு பணம் கொடுப்பதாக கூறினார்கள்.ஆனால், அவர் அதை மறுத்து விட்டார். அதற்கு பதிலாக பாலியல் கொடுமை செய்ததை ஒப்புக்கொள்ள அவர்களை கேட்டார். இதன் விளைவாக, அவரது கணவர் தவிர , 
குடும்பத்தினர் அனைவரும் , பன்வாரி தேவியுடன் தங்கள் உறவுகளை முறித்துக் கொண்டனர்.

மேற்கோள்கள்
-----------

1. 1 2 3 4  பிரபா ஸ்ரீதேவன் (12 திசம்பர் 2013). "விசாகா வழக்கு ஒரு ஒளி விளக்கு". தினமணி. 19 திசம்பர் 2013 அன்று பார்க்கப்பட்டது.
2. ↑  SHIVAM VIJ (October 2007). "A Mighty Heart". *tehelka*.. பார்த்த நாள்: 2013-12-19.
அமைவிடம்
தீபகற்பத்தின் செயற்கைக் கோள் படம்
**சிறேதொகோ தீபகற்பம்** (知床半島 ஷிறேடொகோ அண்தோ) யப்பானின் நான்கு பிரதான தீவுகளுல் மிக வடக்கில் அமைந்துள்ளதான ஒக்கைடோ தீவின் கிழக்குப்பகுதியில் அமைந்துள்ளது. இது ஒகோட்ஸ் கடலை நோக்கி ஊடுருவி காணப்படுகிறது. யுனெஸ்கோ நிறுவனம் இப்பகுதியை 2005 ஜூலை 15 அன்று உலக உரிமை பிரதேசமாக பிரகடணப்படுத்தியது. சிறேதொகோ என்ற பெயர் இப்பிரதேசத்தின் ஆதி குடிகளின் மொழியான ஐனு மொழியில் உலக முடிவு என்ற அர்த்தம் தரும் பதத்தில் இருந்து யப்பானிய மொழிக்கு மறுவியதாகும்.

புவியியல்
---------

தீபகற்பத்தின் அந்ததில் காணப்படும் சிறேதொகோ முனை தொடக்கம் தீபகற்கபத்துக்கூடாக சங்கிலித்தொடரான எரிமலைகள் காணப்படுகின்றன. இவ்வெரிமலைத் தொடரில் மிக உயரமான கொடு முடியான உதபெட்சுதகே, மற்றும் சிறேதொகோய்யோசான் என்ற கொடுமுடிகள் பிரசித்தமானவை. இங்குள்ள எரிமலைகளில் இருந்து பல வெண்நீர் ஊற்றுகள் தோற்றம் பெறுகின்றன இவ்வூற்றுகளுக்கு அருகில் ஒன்சென்கள் நடாத்தப்பட்டு வருகின்றன. இவ் ஒன்சென்சன்கள் காரணமாக சுற்றுலா பயணிகள் அதிகளவில் வருகை தருகின்றனர்.

தாவரங்களும் விலங்குகளும்
------------------------

இங்கு கூம்பு வடிவ ஊசியிலை தாவரங்களும் அகன்ற இலை தாவரங்களும் கலப்பாக காணப்படுகின்றன. நரிகள், பிரவுன் கரடிகள் யப்பானிய மான்கள் போன்றவை இங்கு பரவலாக காணப்படுகின்றதோடு கடல்ச் சிங்கங்கள் அடிக்கடி கடற்கரைக்கு வந்து போவது வழக்கமாகும்.

பாதுகாப்பு நடவடிக்கைகள்
-----------------------

இப்பிரதேசத்தின் இயற்கை அழகை பாதுகாக்கும் வகையிலும் வனவிலங்களின் பாதுக்காப்புக்காகவும் 1964 இல் இப்பிரதேசம் பாதுக்காக்பட்ட பிரதேசமாக அறிவிக்கப்பட்டு, சிறேதொகோ தேசிய வனம் நிறுவப்பட்டது. இங்கு சுற்றுலா பயணிகளுக்கு பார்வைக்கன சிறிய பிரதேசம் தவிர ஏனைய பகுதிகளுக்கு மக்கள் பிரவேசிப்பது தடை செய்யப்பட்டுள்ளது.
**பபிதா** (Babita) முன்னாள் நடிகையான இவர் பபிதா ஹரி சிவ்தாசானி என்ற பெயரில் பிறந்தவர், அவரது திருமணப் பெயர் "பபிதா கபூர்", சிந்தி இனத்தை சார்ந்தவர் ஆவார், மற்றும் பிரிட்டீஷ் வம்சாவளியைச் சேர்ந்தவர், இந்தி மொழி திரைப்படங்களில் தோன்றியுள்ளார். நடிகர் ஹரி சிவ்தாசினியின் மகள், அவரது சமகால நடிகை சாதனா சிவ்தாசனியின் முதல் உறவினர் ஆவார் அவரது முதல் வெற்றிகரமான படம் படமான "தஸ் லாக்" (1966), ஆனால் அது "ராஸ்" (1967), ராஜேஷ் கன்னா க்கு எதிரான காதல் திரைப்படம், அது அவருக்கு அங்கீகாரம் பெற்றுத் தந்தது.

1966 ஆம் ஆண்டு முதல் 1973 வரை, அவர், "தஸ் லாக்" (1966), "ஃபர்ஸ்" (1967), "ஹசீனா மான் ஜாயேகி" , "கிஸ்மத்" (1968), "ஏக் ஸ்ரீமான் ஏக் ஸ்ரீமதி" (1969), "டோலி" (1969), "கல் ஆஜ் அவுர் கல்" (1971) மற்றும் "பன்பூல்" (1971) போன்ற பல படங்களில் முன்னணி கதாநாயகியாக பதினைந்து திரைப்படங்களில் நடித்தார். 1971இல் நடிகர் ரண்தீர் கபூருடனான தனது திருமணத்தைத் தொடர்ந்து 1972இல் வெளி வந்த "ஜீத்" மற்றும் "ஏக் ஹசினா தோ தீவானா" ஆகிய இரண்டுத் திரைப்ப்படங்களில் தோன்றியுள்ளார். அதைத் தொடர்ந்து வெளியான "சோனே கே ஹத்" (1973) தோல்வி அடைந்ததும்,அவர் திரைப்பட வாழ்க்கையை விட்டு வெளியேற முடிவு செய்தார். இந்த தம்பதியருக்கு திரைப்பட நடிகைகளான கரிஷ்மா மற்றும் கரீனா என்ற இரண்டு மகள்கள் உள்ளனர்.

பின்னணி
-------

பபிதா பாக்கித்தானில் இருந்து பகிர்வுக்கு பிறகு இந்தியாவுக்கு வந்த  இந்து மதத்தைச் சார்ந்த நடிகர் ஹரி சிவதாசனிக்கும்,பிரித்தானிய கிறிஸ்தவ தாயான, பார்பரா சிவ்தசானிக்கும் மகளாக மும்பையில் பிறந்தார். அவரது சகோதரி மீனா அத்வானி, "பவர்மாஸ்டர் இன்ஜினியர்ஸ் பிரைவேட் லிமிடெட் மற்றும் பவர் மாஸ்டர் டூல்ஸ் பிரைவேட் லிமிடெட் என்ற நிறுவனத்தின் உரிமையாளர் ஆவார்.
 சமகாலத்திய நடிகையான சாதான சிவ்தாசினி அவரது முதல் உறவினர் ஆவார்.

சொந்த வாழ்க்கை
--------------

1971 ஆம் ஆண்டு நவம்பர் 6 ஆம் தேதி ரண்தீர் கபூரை மணந்தார். இந்த தம்பதியருக்கு திரைப்பட நடிகைகளான கரிஷ்மா மற்றும் கரீனா என்ற இரண்டு மகள்கள் உள்ளனர்.
 அவர் மற்றும் ரண்தீர் பல ஆண்டுகளாக தனித்தனி வீடுகளில் தங்கியிருந்தார்கள், அவர்கள் சட்டப்பூர்வமாக திருமணம் செய்துகொண்ட போதிலும், விவாகரத்து செய்ய விரும்பவில்லை. பல ஆண்டுகளாக தனியாக வாழ்ந்த பிறகு 2007 இல் இந்த ஜோடி ஐக்கியப்பட்டது.

மேற்கோள்கள்
-----------

1. ↑  "Saif to join girlfriend Kareena and her family for midnight mass". Mid-Day. 23 December 2008. Archived from the original on 1 ஜூலை 2015.. பார்த்த நாள்: 1 July 2015.
2. ↑
3. 1 2  Monika Rawal Kukreja (25 April 2017). "Why should I want to divorce Babita?' asks Randhir Kapoor about his estranged wife". Hindustan Times. 11 ஆகஸ்ட் 2013 அன்று மூலம் பரணிடப்பட்டது. 22 April 2017 அன்று பார்க்கப்பட்டது.
4. ↑  Meena Iyer (24 February 2010). "Kareena: Yes, I eat! – Times Of India". Articles.timesofindia.indiatimes.com. 11 ஆகஸ்ட் 2013 அன்று மூலம் பரணிடப்பட்டது. 16 October 2012 அன்று பார்க்கப்பட்டது.
5. ↑  "Kareena, Saif at St Andrew's Church in Mumbai – Times Of India". Articles.timesofindia.indiatimes.com. 26 December 2011. 2013-12-17 அன்று மூலம் பரணிடப்பட்டது. 2019-03-09 அன்று பார்க்கப்பட்டது.
6. ↑  "Kareena, family and friends go to midnight mass at St Andrews". Mid-day.com. 26 December 2008.

வெளி இணைப்புகள்
---------------

விக்கிமீடியா பொதுவகத்தில்,  
 ***Babita***   
என்பதின் ஊடகங்கள் உள்ளன.
எஸ் ஏ தலைவர் எர்ன்ஸ்ட் ரோம்
**நீள் கத்திகளுடைய இரவு** (Night of the Long Knives) (ஜெர்மன்: About this soundNacht der langen Messer (உதவி·தகவல்)) 
அல்லது **முனகும் பறவையின் செயல்** (Humming Bird) என்று கூறப்படும் இந்நிகழ்வு நாசி ஜெர்மனியில் ஜூன் 30 முதல் ஜூலை 2 ,1934, வரையிலுள்ள காலத்தின் இடையில் நாசி நிர்வாகத்தினரால் நடந்த நீக்குதல் நிகழ்வினால் பல ஸ்ட்ரோமப்டேலுங் (எஸ் ஏ),ஊர்க்காவல் படைப்பரிவைச்சார்ந்த காவிச்சட்டையினர் அரசியல் கொலையுண்டனர். இந்நிகழ்வை இந்த சங்கேத வார்த்தைகொண்டு (ஹம்மிங் பேர்ட்) நாசிக்கள் அழைத்தனர். இச்செயல் அடால்ப் இட்லர் அந்தப் படைப்பிரிவின் தலைவர் எர்ன்ஸ்ட் ரோம் என்பவருக்கு எதிராக செயல்படுத்தப்பட்ட நிகழ்வைக் குறிப்பதாகும். அப்படைப்பிரிவினர் அதன் தலைமையாளருடன் தனித்து தன்னாட்சிப் பெற்ற பிரிவாக, பல தெருக்கலவரங்களிலும், ஆட்சிக்கு எதிரான செயல்களில் ஈடுபட்டதே இட்லரின் இந்த நடவடிக்கைக்குக் காரணம். அதுமட்டுமில்லாமல் ரெய்க்ஸ்வியர் எனப்படும் ஜெர்மன் இராணுவப்பிரிவில் பலர் துணை வேந்தராகிய பிரான்ஸ் வோன் பேப்பன் க்கு ஆதராவாக செயல்படுபவர்களை கண்டு களைந்தெடுக்கவும் இட்லர் இந்த செயல்களை மேற்கொண்டார் எனக் கூறப்படுகிறது. இந்த செயல் மூலம் சுமார் *85 முதல் 100 வரையிலான* உயிரிழப்புகள் மற்றும் *1000 க்கும் அதிகாமானோர்* கைது செய்யப்பட்டனர். இந்தக் கொலைச்செயல்கள் சுத்ஸ்டாப்பெல் ( எஸ் எஸ்) படைப்பரிவைச்சார்ந்தவர்களாலும் மேலும் கிஸ்டாப்போ எனும் உளவுப் பிரிவு காவல்துறையினராலும் இது நிகழ்த்தப்பட்டது. இதற்கு தலைமை வகித்தவர் ஹைன்ரிச் ஹிம்லர். தன் உட்கட்சிப் பிரிவு செயல்பாடுகளாயிருந்தாலும் அவற்றை ஒடுக்க மனித உரிமைக்கு எதிரான செயல்களை பயன்படுத்துவதில் இட்லர் தயங்கியதில்லை என்பதற்கு இது சான்று. இந்த நிகழ்வின் மூலம் இட்லர் ஜெர்மானிய மக்களின் உச்சபட்ச அதிகாரம் படைத்த நீதிபதியாக விளங்கினார்.
**சுரேஷ் புதர்மால் கலானி என்ற பப்பு கலானி** (பிறப்பு:ஏறத்தாழ 1951) மகாராட்டிரம் மாநிலத்தில் தானே மாவட்டத்தில் உள்ள உல்காசு நகர் சட்டமன்ற தொகுதியின் முன்னாள் உறுப்பினர் ஆவார். 1980 கொலை வழக்கில் சிறை தண்டனை பெற்றதால் இவர் சட்டமன்ற உறுப்பினர் பதவியிலிருந்து தகுதி நீக்கம் செய்யப்பட்டார்.

கலானி மீதுள்ள 19 குற்ற வழக்குகளில் (எட்டு கொலை வழக்குகள்) தற்போது பிணை பெற்றுள்ளார்.1986ல் பப்பு கலானி உல்லாஸ்நகர் நகராட்சி மன்றத் தலைவராக தேர்வு செய்யப்பட்டார். அதே ஆண்டில் இந்திய தேசிய காங்கிரசு கட்சியின் சார்பாக உல்லாஸ்நகர் சட்டமன்றத் தொகுதியிலிருந்து மகாராட்டிரா சட்டமன்ற உறுப்பினராக தேர்ந்தெடுக்கப்பட்டார். இவர் 1992-2001 காலத்தில் கொலை வழக்கில் சிறையில் இருந்து கொண்டே இரண்டு சட்டமன்றத் தேர்தல்களில் வெற்றி பெற்றார். 2004ம் ஆண்டில் இந்தியக் குடியரசுக் கட்சி சார்பால் இவர் உல்லாஸ்நகர் சட்டமன்றத் தொகுதியிலிருந்து மகாராட்டிரா சட்டமன்றத்திற்கு தேர்வு செய்யப்பட்டார்.

இதனையும் காண்க
--------------

* தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)

மேற்கோள்கள்
-----------

1. ↑  "Pappu Kalani was only 35 years old when he was elected president of the Ulhasnagar municipal council in 1986."
2. ↑  Girish Kuber (2007-01-09). "Pappu's Ulhasnagar gambit may backfire". *The Economic Times*.. பார்த்த நாள்: 2007-05-24. "Suresh "Pappu" Kalani: a man who is seen as the personification of this lawlessness in (Ulhasnagar)"
3. ↑  Dionne Bunsha (2004-12-17). "The States: Dons in a new role". *The Hindu*. Archived from the original on 10 March 2007.. பார்த்த நாள்: 2007-05-24.
**பப்பி லினக்ஸ்** இறுவட்டில் (CD) இல் இருந்தே இயங்கும் ஓர் லினக்ஸ் வழங்கல் ஆகும். இது பாரி காலரினால் ஆரம்பிக்கப்பட்டது. பப்பி மிகச்சிறிய நம்பகரமான இலகுவாகப் பாவிக்கக்கூடிய முழுமையான வசதியுடைய ஓர் லினக்ஸ் வழங்கலாகும். முழுமையான இய்ங்குதளமும் நினைவகத்தில் (ராம்) இல் இருந்தே இருந்தே இயங்கக் கூடியது. இயங்குதளம் ஆரம்பித்த்தும் நொப்பிக்ஸ் லினக்ஸ் பொன்றல்லாமல் இறுவட்டை அகற்றி விடலாம். இதில் மொஸிலா அப்பிள்கேசன் ஸ்சூட், அபிவேட், சொடிபோடி, ஜெனீயுமறிக், எக்ஸ்சைன் போன்ற பிரயோகங்கள் உள்ளடக்கப் பட்டுள்ளன. இந்த வழங்கலானது ஆரம்பத்தில் இருந்தே தனியாக விருத்தி செய்யப்பட்டது. இது கீழ்வருவனவற்றில் இருந்து ஆரம்பிகக் கூடியது.

* ஓர் யுஎஸ்பி பிளாஷ் டிரைவ்
* சீடிரொம் (CD ROM)
* ஜிப் டிரைவ்
* ஓர் வன்வட்டு (ஹாட்டிஸ்க்) (ஹாட் பப்பி)
* ஓர் கணினி வலையமைப்பு (தின் பப்பி)
* ஓர் எமியூலேட்டர் (எமியூலேட்டர் பப்பி)
* ஓர் ஆரம்பிக்கும் (பூட் - Boot) நெகிழ்வட்டு (புளப்பி - Floppy Disk)

பப்பி லினக்ஸ் நிறுவல்கள் ஹாட்டிஸ்கில் அல்லது யுஎஸ்பி டிஸ்க், ஜிப் டிஸ்க் இல் நிறுவுவதை லைவ் சீடியில் இருந்தோ வேறு ஓர் நிறுவலில் இருந்தோ செய்துகொள்ளலாம்.

வரைகலை இடைமுகம்
---------------

பப்பி அண்மையில் விண்டோ மனேஜரில் இருந்து தனித்தியங்க ஆரம்பித்துள்ளது. 

பப்பி லினக்ஸ் ஆரம்பிக்கும் போது ராமின் ஓர் பகுதியை ராம் டிஸ்காகப் பாவித்து அதில் இயங்குதளத்தை நிறுவிக்கொள்ளும். இதற்கு ஆகக் குறைந்ததது 128 மெகாபைட் நினைவகமாவது தேவைப்படும் (நினைவகமானது வீடியோவுக்கும் பகிரப்பட்டு இருந்தால் பகிரப்பட்ட அளவானது 8 மெகாபைட் அளவு அல்லது அதனிலும் குறைவாக இருக்கவேண்டும். எவ்வாறெனினும் 48 மெகாபைட் ராம் உள்ள கணினிகளில் கூட இந்த லினக்ஸ் பாவிக்கப் படக்கூடியதே. இந்தமாதிரியான சந்தர்ங்களில் லினக்ஸ் இயங்குதளத்தில் பகுதிகளை வன்வட்டிலோ அல்லது இறுவட்டிலோ வைத்திருக்கலாம். 

பப்பி ஓரளவு முழுமையான லினக்ஸ் வழங்கல் இது லினக்ஸ் இயங்குதளத்தை ராம்டிஸ்க்கூடாக இயங்க வைக்கக் கூடியது. பப்பியின் வரைகலை இடைமுகம் வேகமாக வேலைசெய்யக் கூடியது. இந்த வழங்கலின் நோக்கமானது இலகுவாகவும் வேகமாக இயங்கும் லின்கஸ் வழங்கலொன்றை உருவாக்குவதே. பொதுவான வேலைகளை மேதாவித்தனமூடாக (விசாட் - Wizard) ஊடாகச் செய்யலாம்

வெளியிணைப்புக்கள்
-----------------

விக்கிமீடியா பொதுவகத்தில்,  
 ***பப்பி லினக்சு***   
என்பதின் ஊடகங்கள் உள்ளன. 

* பப்பி லினக்ஸ் அதிகாரப் பூர்வ இணையத்தளம்
* பப்பி லினக்ஸ் சமூகவலையமைப்பு
* வார்ப்புரு:OSDir
* வார்ப்புரு:Distrowatch
* பப்பி வெப், பப்பிகேணல்வலையமைப்பு
* Puppy Linux multi-session page பரணிடப்பட்டது 2006-12-22 at the வந்தவழி இயந்திரம்
* பப்பியைப் பற்றி அறிதல் பரணிடப்பட்டது 2012-12-09 at Archive.today
* பப்பி ஜிஎம்யூவில் : ஏனைய இயங்குதளங்களில் பப்பியைப் பாவித்தல் (லைவ் சீடி தேவையில்லை) மேலதிகமாக வன்வட்டு மற்றும் யுஸ்பி விசைப்பலகையை நிறுவிக் கொள்ளலாம்.
சீன மக்கள் குடியரசின் சிறப்பு நிர்வாகப் பகுதிகள் ஹொங்கொங், மக்காவ்
**சீன மக்கள் குடியரசின் சிறப்பு நிர்வாகப் பகுதிகள்** (Special Administrative Regions - SAR) என்பவை சீன மக்கள் குடியரசின் நிர்வாகப் பொருப்பில் இருக்கும் சிறப்புரிமை வழங்கப்பட்டுள்ள ஆட்சிப்பகுதிகளாகும். இப்பகுதிகள் ஒவ்வொன்றுக்கும் தனித்துவமான சிறப்பு நிர்வாக ஆளுநர்கள் ஆட்சிப் பொருப்பில் அமர்த்தப்பட்டுள்ளனர். இவ்வாறு சீன மக்கள் குடியரசின் கீழ் தற்பொழுது இரண்டு சிறப்பு நிர்வாகப் பகுதிகள் உள்ளன. 

இரண்டு சிறிய நாடுகளான ஹொங்கொங் மற்றும் மக்காவ் ஆகிய நாடுகளே அவைகளாகும். ஹொங்கொங் பிரித்தானியர் வசம் இருந்து மீளப்பெற்றது. மக்காவ் போர்த்துகீசர் வசம் இருந்து மீளப்பெற்றது ஆகும். இவற்றை சீனாவின் சிறப்பு பொருளாதார வலையங்களாக கருதவேண்டியதில்லை. இவைகளின் முழுமையான நிர்வாகப் பொருப்பு மத்திய சீன மக்கள் குடியரசு ஆட்சிக்கமையவே கைச்சாத்திடப்பட்டுள்ளன. 

சீன மக்கள் குடியரசின் அரசியல் சட்டத்திற்கு அமைய, உடன்படிக்கை 31 படி சீனத் தேசிய மக்கள் காங்கிரசால் இச்சிறப்பு நிர்வாகப் பகுதிகள் கட்டமைக்கப்பட்டுள்ளன.

சீன மக்கள் குடியரசின் சிறப்பு நிர்வாகப் பகுதிகள்
------------------------------------------------

**சீன மக்கள் குடியரசின் சிறப்பு நிர்வாகப் பகுதிகள்**| பெயர் | சீனப்பெயர் (T) | சீனப்பெயர் (S) | பின்யின் | வரைபடம் | சுருக்கம்¹ | மக்கள் தொகை | நிலப்பரப்பு கி.மீ² | பகுதி | ISO | நிர்வாகப் பிரிவு |
| --- | --- | --- | --- | --- | --- | --- | --- | --- | --- | --- |
|  ஆங்காங் | 香港 | 香港 | Xiānggǎng | ஹொங்கொங் | 港 gǎng | 7,008,900 | 1,104 | தென்சீனா | CN-91 | List |
|  மக்காவு | 澳門 | 澳门 | Àomén | மக்காவு | 澳 ào | 546,200 | 29.5 | தென்சீனா | CN-92 | List |
|

மேற்கோள்கள்
-----------

1. ↑  Ghai, Yash P. [2000] (2000). Autonomy and ethnicity: negotiating competing claims in multi-ethnic states. Cambridge University Press. ISBN 0521786428, 9780521786423. p 92.
2. ↑  Lauterpacht, Elihu. Greenwood, C. J. [1999] (1999). International Law Reports Volume 114 of International Law Reports Set Complete set. Cambridge University Press, 1999. ISBN 0521642442, 9780521642446. p 394.
3. ↑  References and details on data provided in the table can be found within the individual provincial articles.
**பல்கோணம்** அல்லது **பல்கோணி** (*Polygon*) என்பது குறிப்பிட்ட எண்ணிக்கையான பக்கங்களைக் கொண்ட மூடிய தள வடிவமாகும். பல்கோணத்தை ஆக்குகின்ற நேர்கோட்டுப் பகுதிகள் *பக்கங்கள்* அல்லது *விளிம்புகள்* எனப்படும். அடுத்தடுத்த பக்கங்கள் சந்திக்கும் புள்ளிகள் *உச்சிகள்* என அழைக்கப்படும். குறிப்பிட்ட பல்கோணம் ஒரு எளிய பல்கோணமாயிருப்பின், அதன் பக்கங்கள் ஒரு *பல்கோணப் பகுதியின்* எல்லையைக் குறிக்கும். அத்துடன் பல்கோணம் என்பது சில சமயம் பல்கோணப் பகுதியின் உட்பகுதியையோ அல்லது பகுதியையும் எல்லையையும் சேர்த்தோ குறிப்பதுண்டு.

பெயர்களும் வகைகளும்
-------------------

ஓர் எளிமையான குழிவான அறுகோணம்
ஒரு சிக்கலான ஐங்கோணம்

பல்கோணங்கள் அவற்றின் பக்கங்களின் (கோணங்களினதும்) எண்ணிக்கையைக் கொண்டு பெயரிடப்படுகின்றன. எடுத்துக்காட்டாக எட்டுப் பக்கங்களைக் கொண்ட பல்கோணம் எண்கோணம் ஆகும். 

|
|  |
**பல்கோணப் பெயர்**| பெயர் | பக்கங்கள் |
| --- | --- |
| முக்கோணம் அல்லது முக்கோணி | 3 |
| நாற்கோணம் அல்லது நாற்பக்கல் | 4 |
| ஐங்கோணம் அல்லது ஐங்கோணி | 5 |
| அறுகோணம் அல்லது அறுகோணி | 6 |
| எழுகோணம் அல்லது எழுகோணி | 7 |
| எண்கோணம் அல்லது எண்கோணி | 8 |
| ஒன்பான்கோணம் அல்லது நவகோணம் | 9 |
| பதின்கோணம் அல்லது தசகோணம் | 10 |

பெயரிடல் வகைப்பாடு
------------------

பல்கோணங்களின் பெயரிடல் வகைப்பாடு (*Taxonomic Classification*) கீழேயுள்ள படத்தின் மூலம் விளக்கப்பட்டுள்ளது:-

````
                                               பல்கோணம்
                                               /          \
                                      எளிமையான       சிக்கலான
                                         /     \
                                   குவிவு     குழிவு
                                    /
                              சுழற்சிமுறை 
                                /    
                        ஒழுங்கான
````

* பல்கோணம் ஒன்று தனியான ஒன்றையொன்று குறுக்கிடாத எல்லைகளைக் கொண்டிருப்பின் அது *எளிமையான பல்கோணம்* எனப்படும். அல்லாவிடின் அது *சிக்கலான பல்கோணம்* ஆகும்.
* ஓர் எளிமையான பல்கோணத்தின் உட்கோணங்கள் 180°இற்குக் குறைவாகக் காணப்படின் அது *குவிவுப் பல்கோணம்* எனவும் 180°இற்கு மேற்படின் அது *குழிவுப் பல்கோணம்* எனப்படும்.
* குவிவுப் பல்கோணியொன்றின் உச்சிகள் யாவும் ஒரு வட்டத்தின் பரிதியிலிருப்பின் அப்பல்கோணி வட்டப்பல்கோணி எனப்படும்.
* வட்டப்பல்கோணியொன்றின் பக்கங்கள் அல்லது கோணங்கள் யாவும் சமனாயின் அப்பல்கோணி ஒழுங்கான பல்கோணி எனப்படும். ஒரே பக்க எண்ணிக்கை கொண்ட ஒழுங்குப் பல்கோணிகள் வடிவொத்தவையாக இருக்கும்.

ஒழுங்கான பல்கோணங்கள் பின்வருவனவற்றை உள்ளடக்குகின்றன:

* சமபக்க முக்கோணம்
* சதுரம்
* ஒழுங்கான ஐங்கோணம்
* ஒழுங்கான அறுகோணம்

இயல்புகள்
---------

### கோணம்

ஒரு பல்கோணம், அது ஒழுங்கானதாயினும், ஒழுங்கற்றதாயினும், சிக்கலானதாயினும், எளிமையானதாயினும், அதன் பக்கங்களின் எண்ணிக்கையளவு கோணங்களைக் கொண்டிருக்கும். *n* பக்கங்களைக் கொண்ட ஒரு பல்கோணத்தின் உட்கோணங்களின் கூட்டுத்தொகை (*n*−2)π ஆரையன்கள் (அல்லது (*n*−2)180°), அத்துடன் ஒரு ஒழுங்கான பல்கோணத்தின் ஒரு உட்கோணத்தின் அளவு (*n*−2)π/*n* ஆரையன்கள் (அல்லது (*n*−2)180°/*n*, அல்லது (*n*−2)/(2*n*).

ஒரு சமகோண முக்கோணியானது சமபக்க முக்கோணியாகும்..

இவற்றையும் பார்க்கவும்
----------------------

* ஒயிலரின் தொடர்பு
**சீனத் அப்துல்லா சானா (Zeenat Abdullah Channa)** ஜனவரி 4, 1919 - ஜூலை 12, 1974) பாக்கித்தான் நாட்டைச் சேர்ந்த ஒரு கல்வியாளர் மற்றும் எழுத்தாளராவார். பாக்கித்தானின் சிந்து மாகாணத்திலுள்ள வரலாற்றுச் சிறப்பு மிக்க நகரமான செவான் செரிப்பு நகரத்தில் இவர் பிறந்தார். 1947 ஆம் ஆண்டில் இந்தியப் பிரிவினைக்குப் பிறகு சிந்தி மொழியில் கதைகளை எழுதிய முதல் பெண் எழுத்தாளர்களில் இவரும் ஒருவராவார். மாத இதழான மார்வியின் ஆசிரியராக சீனத் அப்துல்லா பணியாற்றினார். கிராமப்புற சிந்து மாகாணத்தைச் சேர்ந்த பெற்றோர்களை தங்கள் பெண்களுக்கு கல்வி கற்பிக்குமாறு ஊக்குவித்தார். ஆசிரியராகவும் கதை எழுத்தாளராகவும் சீனத் இருந்தார். இலக்கியக் கட்டுரைகளையும் இவர் எழுதினார்.

குழந்தை பருவம் மற்றும் தனிப்பட்ட வாழ்க்கை
-----------------------------------------

சீனத் அப்துல்லா சானா 1919 ஆம் ஆண்டு பாக்கித்தானின் சிந்து மாகாணம் இயாம்சோரோ மாவட்டத்தின் செவான் செரீப்பு நகரத்தில் சீனத் பிறந்தார். இவரது தந்தை முகம்மது சலே சானா ஒரு தபால் அலுவலராக பணிபுரிந்தார். இவரது இளைய சகோதரர் மகபூப் சானா அறிஞராகவும் புகழ்பெற்ற எழுத்தாளராகவும் புகழ் பெற்றிருந்தார். சீனத் தனது சொந்த ஊரான செவானிலும் பின்னர் ஐதராபாத்து மகளிர் பயிற்சிக் கல்லூரியிலும் படித்தார்.  செவான் செரீப்புக்கு அருகில் உள்ள டால்டி என்ற ஊரில் பள்ளி ஆசிரியையாக சீனத் தனது வாழ்க்கையைத் தொடங்கினார். இறுதியில் ஒரு தலைமை ஆசிரியையாகப் பணியிலிருந்து ஓய்வு பெற்றார். இவரது கற்பித்தல் வாழ்க்கையில் சீனத் எப்போதும் இளம் பெண்களை கல்விக்காக ஊக்குவித்தார்.

இவர் 13 ஆகஸ்ட் 1944 ஆம் ஆண்டு ஆகத்து மாதம் 13 ஆம் தேதியன்று அப்துல்லா கான் சானாவை மணந்து கொண்டார். இவரது கணவர் சேவானின் துணை ஆட்சியராக பணிபுரிந்து கொண்டிருந்தார். சீனத்தின் கணவர் ஓர் ஆராய்ச்சியாளராகவும் எழுத்தாளராகவும் இருந்தார்.

இலக்கிய பங்களிப்புகள்
---------------------

சீனத் சானா 1947 ஆம் ஆண்டு இந்தியப் பிரிவினைக்குப் பிறகு சிந்தி மொழியில் கதைகள் எழுதி சிறந்த சிந்தி மொழி எழுத்தாளர்களில் ஒருவர் என்று புகழ் பெற்றார். இவரது கதைகள் மெகரான் மற்றும் நயின் சிந்தகி உள்ளிட்ட புகழ்பெற்ற சிந்தி இதழ்களில் வெளியிடப்பட்டன. 

மெக்ரான் என்பது சிந்தி அடாபி வாரியத்தின் காலாண்டு இலக்கிய இதழாகும். 1947 ஆம் ஆண்டு தொடங்கப்பட்ட பாக்கித்தானின் பழமையான பத்திரிகையாஆகும். ஆயிரக்கணக்கான மெக்ரான் பதிப்புகள் வெளியிடப்பட்டுள்ளன. இந்த காலான்டு இதழ் அனைத்து சிந்தி இலக்கியவாதிகளையும் பற்றி அதன் பதிப்புகளில் எழுதுகிறது. மெக்ரான் புதிய எழுத்தாளர்களுக்கு எழுதுவதற்கான வாய்ப்பையும் வழங்குகிறது மற்றும் பல பிரபல அறிஞர்கள் பத்திரிகையில் எழுதுவதன் மூலம் தங்கள் வாழ்க்கையைத் தொடங்கியுள்ளனர்.

சீனத் பல நல்ல தரமான இலக்கியக் கட்டுரைகள் மற்றும் படைப்புகளை எழுதியுள்ளார். ரண்டிகோ (பொம்மை), ஓன்டாகி (இருள்) மற்றும் மிதி (இனிப்பு) ஆகியவை இவருடைய சிறந்த கதைகளில் சிலவாகும். வாசகர்களிடையே மிகவும் பிரபலமாக இருந்த "மார்வி" என்ற மாதாந்திர பெண்கள் இதழின் ஆசிரியராக சீனத் பணியாற்றினார்.  1958 ஆம் ஆன்டில் யாத்கர் இ லத்தீஃப் என்ற புத்தகத்தை இவர் தொகுத்தார்.

இறப்பு
------

1974 ஆம் ஆண்டு சூலை மாதம் 12 ஆம் நாளன்று சீனத் காலமானார்.

மேற்கோள்கள்
-----------

1. ↑  Qāz̤ī K̲h̲ādimu (2007). *The Glorious Past*. Kavita Publications. பக். 60.. பார்த்த நாள்: 21 August 2020.
2. ↑  "چنا زينت : (Sindhianaسنڌيانا)". *encyclopediasindhiana.org* (சிந்தி). 21 March 2020 அன்று பார்க்கப்பட்டது.
3. ↑   *اسان جو قلم ـ ھڪ علم*. .
4. ↑  Sindhipeoples (15 April 2012). "سنڌي شخصيتون: جيجي زينت چنه سيوهاڻي – علي اصغر اوٺو". *سنڌي شخصيتون*. 21 March 2020 அன்று பார்க்கப்பட்டது.
**கண்ணாம்மூச்சி** அல்லது **ஒளிந்து பிடித்தல்** என்பது ஓடிப் பிடித்தல் போன்ற ஒரு எளிமையான விளையாட்டு ஆகும். ஒருவர் அல்லது சிலர் ஒளிய, ஒருவர் அல்லது சிலர் அவர்களை கண்டுபிடுத்தல் இந்த விளையாட்டு ஆகும். இரண்டு பேர் முதற்கொண்டு எத்தனை பேரும் இதை விளையாடலாம்.

கண் பொத்துதல் சிறிவர் சிறுமியர் விளையாட்டு. தளர்நடைப் பருவத்தில் குழந்தைகளைத் தாய்மார் கண்ணாம்பூச்சி விளையாடச் செய்து நடை பழக்குவர். இது கண்ணாமூச்சி என மருவியும் வழங்கப்படும்.

கண்ணன் காட்டி விளையாடிய அப்பூச்சி விளையாட்டைப் பெரியாழ்வார் அப்பூச்சி காட்டியருளே எனப் பாடுகிறார். இந்தக் கண்ணன் பூச்சி விளையாட்டு கண்ணாம்பூச்சி என ஆகிப் பின்னர் கண்ணாம்மூச்சி > கண்ணாமூச்சி என மருவியது. கண்ணன் தன் நிழலைக் காட்டி ஆடிய நிலை மாறி, கண்ணை மூசிக்கொண்டவர் (பொத்திக்கொண்டவர்) பிறர் நிழலை நிலா வெளிச்சத்தில் அடையாளம் கண்டு அவரைத் தொடும் விளையாட்டாக மாறியுள்ளது.

விளையாடும் முறை
---------------

தாய்ச்சி பொத்தியாளாக இருந்து குழந்தையின் கண்ணைப் பொத்திக்கொண்டு பாடுவார். பாட்டு முடிவதற்குள் மற்றவர்கள் ஓடி ஒளிந்துகொள்ள வேண்டும். தாய்ச்சி தன் பாட்டு முடிந்ததும் குழந்தையின் கண்ணைத் திறந்து விட்டுவிடுவார். குழந்தை ஒளிந்திருப்பவரைக் கண்டுபிடிக்கவேண்டும். கண்டுபிடித்துவிட்டால் கண்டுபிடிக்கப்பட்டவர் கண் பொத்தப்படும். குழந்தை தேடும்போது ஒளிந்துகொண்டிருப்பவர் ஓடிவந்து பொத்திய தாய்ச்சியைச் தொடுவர். அவ்வாறு தொடுவதற்குள் தொடப்பட்டாலும் அவரது கண் பொத்தப்படும்.

தற்காலத்தில் தாய்ச்சி இல்லாமலும் இது விளையடப்படுகிறது. சிறிவர் சிறுமியர்களுள் ஒருவர் ஒன்று முதல் குறிப்பிட்ட எண்கள் வரை (எ.கா 50 வரை) எண்ண அவர் எண்ணி முடிக்கும் முன்பு மற்றவர்கள் ஓடி ஒளிந்துகொள்ள வேண்டும். பிறகு எண்களைச் சொன்னவர் தேடிக்கண்டுபிடிக்கும் முதல் நபர் தோற்றவராவார்.தோற்றவர் பின்னர் எண்களைச் சொல்ல விளையாட்டு தொடரும்.

பாடல்
-----

### தாய்ச்சியும் பொத்திக்கொள்பவரும் பாடும் பாடல்

| தாய்ச்சி | கண் பொத்திக்கொள்பவர் |
| --- | --- |
| கண்ணாமூச்சியாரே | ஊம் ஊம் ஊம் |
| எத்தனை முட்டை இட்டே | மூணு முட்டை இட்டேன் |
| ஒரு முட்டையைத் தின்னுபுட்டு
ஒரு முட்டையைப் புளித்த தண்ணியிலே போட்டுப்புட்டு
ஒரு முட்டையைக் கொண்டுவா  |

#### சைவர் பாடல்

| தாய்ச்சி | கண் பொத்திக்கொள்பவர் |
| --- | --- |
| கண்ணாமூச்சியாரே | ஊம் ஊம் ஊம் |
| எத்தனைப் பழம் பறித்தீர் | மூணு பழம் பறித்தேன் |
| ஒரு பழத்தைப் புள்ளையாருக்குப் படைத்துவிட்டு
ஒரு பழத்தைத் தின்னுபுட்டு
ஒரு பழத்தைக் கொண்டுவா |

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

1. ஞா. தேவநேயப் பாவாணர், தமிழ்நாட்டு விளையாட்டுக்கள், சைவசித்தாந்த நூற்பதிப்புக்கழக வெளியீடு, 1954
2. கி. ராஜநாராயணன், வட்டார வழ்க்குச்சொல் அகராதி, ராஜபவனம், இடைச்செவல், 627 716, 1982

பார்க்க
-------

கண்ணாம்மூச்சி
தமிழர் விளையாட்டுகள் (அண்மைய காலம்)
அப்பூச்சி காட்டுதல்
சில புட்டு கலவைகளில் உணவு சேர்க்கையாக பயன்படுத்தப்படும் பல்சார்பேட்டு 60
**பல்சார்பேட்டுகள்** *(Polysorbates)* என்பவை சில மருந்துகள் மற்றும் உணவு தயாரிப்பில் பயன்படுத்தப்படும் பால்மமாக்கிகள் ஆகும். பெரும்பாலும் அழகுசாதனப் பொருட்களில் பயன்படுத்த அத்தியாவசிய எண்ணெய்களை நீர் சார்ந்த பொருட்களில் கரைக்கப் பயன்படுத்தப்படுகின்றன. சார்பிட்டாலின் வழிப்பெறுதியான எத்தாக்சிலேற்ற சார்பிட்டனை கொழுப்பு அமிலங்களுடன் சேர்த்து எசுத்தராக்கம் செய்து பெறப்பட்ட எண்ணெய் திரவங்களே பாலிசார்பேட்டுகள் எனப்படுகின்றன. சுகேடிக்சு, அல்கெசுட்டு, கனார்செல் உள்ளிட்டவை பல்சார்ர்பேட்டுகளின் பொதுவான வணிகப்பெயர்களாகும்.

எடுத்துக்காட்டுகள்
------------------

* பல்சார்பேட்டு 20 (பல்லாக்சியெத்திலீன் (20) சார்பிட்டன் ஒற்றைலாரேட்டு
* பல்சார்பேட்டு 40 (பல்லாக்சியெத்திலீன் (20) சார்பிட்டன் ஒற்றைபால்மிடேட்டு
* பல்சார்பேட்டு 60 (பல்லாக்சியெத்திலீன் (20) சார்பிட்டன் ஒற்றைசிடீயரேட்டு
* பல்சார்பேட்டு 80 (பல்லாக்சியெத்திலீன் (20) சார்பிட்டன் ஒற்றைஒலியேட்டு

பல்லாக்சியெத்திலீனைத் தொடர்ந்து வரும் 20 என்ற பகுதி இம்மூலக்கூறிலுள்ள மொத்த ஆக்சியெத்திலீனின் (-(CH2CH2O)-) குழுக்களின் எண்ணிக்கையைக் குறிக்கும். பல்சார்பேட்டு பகுதியைத் தொடர்ந்து வரும் எண் மூலக்கூறின் பல்லாக்சியெத்திலீன் சார்பிட்டனுடன் தொடர்புள்ள கொழுப்பு அமிலத்தின் வகையைக் குறிக்கிறது. ஒற்றைலாரேட்டு 20 என்ற எண்ணாலும், ஒற்றை பால்மிடேட்டு 40 என்ற எண்ணாலும், ஒற்றை சிடீயரேட்டு 60 என்ற எண்ணாலும், ஒற்றை ஒலியேட்டு 80 என்ற எண்ணாலும் குறிப்பிடப்படுகின்றன.

மேற்கோள்கள்
-----------

1. ↑  Hubert Schiweck, Albert Bär, Roland Vogel, Eugen Schwarz, Markwart Kunz, Cécile Dusautois, Alexandre Clement, Caterine Lefranc, Bernd Lüssem, Matthias Moser, Siegfried Peters "Sugar Alcohols" Ullmann's Encyclopedia of Industrial Chemistry, 2012, Wiley-VCH, Weinheim. எஆசு:10.1002/14356007.a25\_413.pub3

புற இணைப்புகள்
--------------

* NIH PEG-60 (Polysorbate 60) Household Products Database
**பாரதிதாசன் தொழில்நுட்ப நிறுவனம்** என்பது 1999ஆம் ஆண்டு பாரதிதாசன் பல்கலைக்கழகத்தால் நிறுவப்பட்ட ஒரு கல்வி நிறுவனம் ஆகும். இது காஜாமலை வளாகத்தில் ஆரம்பிக்கப்பட்டது. 2001ஆம் ஆண்டு தெற்கு வளாகத்திற்கு இடமாற்றம் செய்யப்பட்டது. கல்விக் கட்டடங்கள் தவிர இங்கு உள்விளையாட்டு அரங்கமும் விடுதிக் கட்டடங்களும் உள்ளன.

இது ஆரம்பத்தில் நான்கு தொழில்நுட்பப் பிரிவுகளுடன் ஆரம்பிக்கப்பட்டது. அவை உயிரித் தொழில்நுட்பம், தகவல் தொழில்நுட்பம், பாறைவேதிப்பொருள் தொழில்நுட்பம் மற்றும், மருந்து இயற்பியல் மற்றும் தொழில்நுட்பம். 2005ஆம் ஆண்டு முதல் இக்கல்வி நிறுவனம் தன்னாட்சியுடன் செயல்பட ஆரம்பித்தது. இக்கல்வி நிறுவனம் 2007ஆம் ஆண்டு திருச்சி அண்ணா பல்கலைக் கழகத்தால் எடுத்துக் கொள்ளப்பட்டது. இது தற்போது திருச்சி அண்ணா பல்கலைக் கழகத்தின் ஒரு அங்கமாக உள்ளது.

உசாத்துணை
---------

1. ↑  Alumni பரணிடப்பட்டது 12 ஏப்ரல் 2010 at the வந்தவழி இயந்திரம்
2. ↑  "School of Engineering and Technology". 25 March 2017 அன்று மூலம் பரணிடப்பட்டது. 24 March 2017 அன்று பார்க்கப்பட்டது.
3. ↑  Anna University Trichy பரணிடப்பட்டது 22 சூலை 2010 at the வந்தவழி இயந்திரம்
**சீனத்தோட்டம்** (சீனம்: 裕华园), சிங்கப்பூரின் கிழக்கு ஜூரோங் பகுதியில் அமைந்துள்ளது. இதை *ஜூரோங் தோட்டம்* என்றும் அழைப்பர். இத்தோட்டம், 1975 - ல் வடிவமைக்கப்பட்டு உருவாக்கப்பட்டது. இதை வடிவமைத்தவர் தைவானைச் சேர்ந்த பேராசிரியர் யூன்-சென் யு. இது சீன பாரம்பரியத் தோட்டக்கலையை அடிப்படையாகக் கொண்டு வடிவமைக்கப்பட்டுள்ளது. இயற்கைச் சூழலில் அமைக்கப்பட்டுள்ளது. சீனத் தோட்டம் தொடருந்து நிலையம் இதன் அருகில் அமைந்துள்ளது. ஜேடிசி கூட்டுறவினால் இது முகைமைப்படுத்தப் படுகின்றது.

கற்சிங்கம்
----------

சீனத்தோட்டத்தின் நுழைவாயிலில் கற்சிங்கங்கள் அமைக்கப்பட்டுள்ளன. சீனர்களின் பாரம்பரிய நம்பிக்கையின்படி சிங்கங்கள் இதன் வாயிலைப் பாதுகாப்பதற்காக அமைக்கப்பட்டுள்ளது. இக்கற்சிங்கங்கள் தைவானிலிருந்து  தருவிக்கப்பட்டவை. இத்தோட்டமானது சிறு பாலம் மூலம் ஜப்பானிய தோட்டத்துடன் இணைக்கப்பட்டுள்ளது.

மேற்கோள்கள்
-----------

1. 1 2  Toh, Yong Chuan (5 May 2014). "Makeover for Jurong gardens". *The Straits Times (Singapore)*. Archived from the original on 19 ஆகஸ்ட் 2014.. பார்த்த நாள்: 17 August 2014.

வெளி இணைப்புக்கள்
-----------------

* 360 டிகிரி கோணத்தில் காண